'N KORT EN KRAGTIGE BYBELSE BEGRONDING VAN DIE KINDERDOOP | Pro Regno
Posted by: proregno | August 6, 2020
'N KORT EN KRAGTIGE BYBELSE BEGRONDING VAN DIE KINDERDOOP
'N KORT EN KRAGTIGE BYBELSE BEGRONDING
VAN DIE KINDERDOOP*
Die kinders van gelowiges was lede van die Abrahamitiese verbond.
(Genesis 17:7, 12: "En Ek sal my verbond oprig tussen My en jou en jou nageslag ná jou in hulle geslagte as 'n ewige verbond, om vir jou 'n God te wees en vir jou nageslag ná jou. … 'n Seuntjie van agt dae dan moet onder julle besny word, al wat manlik is in julle geslagte.");
Die nuwe verbond is 'n hernuwing van die Abrahamitiese verbond.
(Galasiërs 3:8, 14: "En die Skrif wat vooruit gesien het dat God die heidene uit die geloof sou regverdig, het vooraf aan Abraham die evangelie verkondig met die woorde: In jou sal al die volke geseën word. … sodat die seën van Abraham na die heidene kan kom in Christus Jesus, en dat ons die belofte van die Gees deur die geloof kan ontvang.");
Die teken van die nuwe verbond van die doop het die Abrahamitiese verbondsteken van die besnydenis vervang.
(Kol. 2:11,12: "in wie julle ook besny is met 'n besnydenis wat nie met hande verrig word nie, deur die liggaam van die sondige vlees af te lê in die besnydenis van Christus, omdat julle saam met Hom begrawe is in die doop, waarin julle ook saam opgewek is deur die geloof in die werking van God wat Hom uit die dode opgewek het.");
God het die kinders van gelowiges nêrens buite die verbond geplaas nie, maar sluit hulle in met 'huisgesin' dope ('tussen My en jou en jou nageslag na jou', Gen. 17:7).
(Hand. 16:31-33, ""Toe sê hulle: Glo in die Here Jesus Christus en jy sal gered word, jy en jou huisgesin. En hulle het aan hom die woord van die Here verkondig en aan almal wat in sy huis was. En in dieselfde uur van die nag het hy hulle geneem en hulle wonde gewas, en hy is onmiddellik gedoop, hy en al sy mense.");
Daarom is die gelowiges se kinders lede van die verbond en moet hulle die verbondsteken van die doop ontvang.
(Hand. 2:39, "Want die belofte kom julle toe en julle kinders en almal wat daar ver is, die wat die Here onse God na Hom sal roep.")
*met erkenning aan die volgende bron: The best books on Infant Baptism
Sien ook die volgende artikel vir 'n meer detail verduideliking: Why we should baptize babies: the case for covenantal infant baptism
Pro Regno bronne en artikels: Kinderdoop
"Dit is nie ons taak om die kerk meer te suiwer as wat God ons beveel het nie. God het die kinders van gelowiges in die verbond geplaas, en nêrens het Hy hulle uitgehaal nie. Die sigbare kerk bestaan uit gelowiges en hul kinders, en daarom moet ons die nuwe verbond se teken van doop aan die kinders van gelowiges bedien. Ons moet dan met ywer sulke kinders opvoed om volgens die weg van Christus te lewe." (Zachary Garris)
"Waar die tug in die kerk verwaarloos word, daar word die kiem geplant vir vraagtekens agter die kinderdoop. As ouers wat leef soos heidene, tugteloos in die kerk geduld sou word en as doopouers aanvaar word, dan groei die vraagtekens rondom die doop van hulle kinders. Laat ons dan ook hierin die dwaling van die verwerping van die kinderdoop teenstaan deur in ons kerke erns te maak met die kerklike tug!" (JC Coetzee)
Posted in doop, kinderdoop, kinders in die verbond, verbond, verbondsdoop
« Leerprediking: Nederlandse Geloofsbelydenis – Inleiding (Psalm 9)
Leerprediking: Nederlandse Geloofsbelydenis artikel 1, deel 1 – Die enige God (Deut. 6:4 & Mark. 12:29) »